“Roma” Manchiniga taklif bilan chiqdi

“Manchester Siti” bosh murabbiyi Roberto Manchini Italiyaga qaytishi mumkin. Rimning “Roma” klubi ushbu mutaxassis uchun yiliga 4,5 million funt to‘lashi mumkinligini bildirdi. Bu haqda Sports.ru sayti xabar bermoqda.

Manchini ilgari “Fiorentina”, “Latsio” va “Inter” klublarida ishlagan. 2009-yilning dekabr oyida “Manchester Siti” bilan 3,5 yillik shartnoma tuzgan edi.
Eslatib o‘tamiz, Manchini o‘tgan mavsumda “shaharliklar” bilan Angliya chempionligi va superkubogini qo‘lga kiritgan edi. Bu mavsumda esa uning jamoasi birinchi o‘rindagi “Manchester Yunayted”dan 12 ochko ortda qolmoqda.